Učenici 8.a razreda!

Danas nam slijedi zadatak koji se vrednuje.

2. školska zadaća – problemski članak na temu „Reklame – istina ili laž?“

* prisjetite se gradiva o problemskom članku koje smo učili i ponovili jučer

Problemski članak jest članak koji govori o nekom životnom ili društvenom problemu.

Teme problemskih članaka su aktualni društveni, kulturni, znanstveni, ekološki i drugi problemi.

* prisjetite se problemskog članka tako da pročitate još jedanput tekst u udžbeniku na str. 116., 117. i 118.
* primjer problemskog članka imate i u RB na str. 87. 88. i 89., a i pisali ste ga jučer za domaću zadaću na str 89.

Kompozicija problemskog članka:

**1. Uvod**

POSTAVLJANJE PROBLEMA

Imenovanje problema i objašnjavanje njegova značenja.

**2. Razrada**

RAZMATRANJE MOGUĆEGA RJEŠENJA

Istraživanje uzroka problema.

Iznošenje i razmatranje prijedloga za rješavanje problema.

**3. Zaključak**

IZBOR RJEŠENJA

Odabir jednoga od rješenja i razmatranje provedbe.

ZADATAK

Napišite na papir problemski članak od minimalno 250 riječi na temu

Reklame, istina ili laž?

U svom problemskom članku predložite moguća rješenja problema i odaberite ono koje smatrate najboljim.

Pripazite da vaš problemski članak slijedi gore navedenu kompoziciju.

Nakon što napišete problemski članak, pažljivo ga nekoliko puta pročitajte i postavite si sljedeća pitanja:

Jesam li o problemu raspravljao postupno?

Jesam li istražio uzrok problema i predložio rješenja?

Jesu li moje tvrdnje dobro argumentirane?

Jesam li izrazio i zastupao svoje mišljenje?

Ukoliko je potrebno, doradite svoj problemski članak i još jedanput ga pažljivo pročitajte.

Pripazite na trodijelnu kompoziciju (3 ulomka), pisanje aorista pomoćnoga glagola biti (bih, bismo, biste), pravilnu uporabu prijedloga s/sa, k/ka, pisanje zareza ispred veznika, veznik *zato jer* ne postoji, odvojeno pisanje čestice ne (ne mogu, ne znam, ne bih...), pravilnu uporabu pravopisnih i gramatičkih pravila koja smo naučili, izbjegavajte započinjati rečenice istim riječima te ponavljati iste riječi i izraze.

**Nakon što se provjerili sve navedeno, svoj problemski članak prepišite u Word dokument, zadani font: Times New Roman, 12.**

**Privatnu poruku na Yammer s Word dokumentom u privitku pošaljite do petka, 15.5.2020. u 18:00 sati.**

**Podsjećam vas da je ovo zadatak koji se vrednuje i obvezni ste ga izvršiti do navedenog roka.**